|  |  |  |
| --- | --- | --- |
|  | HRVATSKA **OBRTNIČKA**  **KOMORA** |  |

ODJEL ZA GOSPODARSTVO I SAVJETOVANJE

Broj: 18-1006-2365-80-2019

Zagreb, 26.04.2019.

**PODRUČNIM OBRTNIČKIM KOMORAMA**

**UDRUŽENJIMA OBRTNIKA**

**- s v i m a -**

**PREDMET: Informacija i prijavni materijal vezan uz organizaciju i sufinanciranje nastupa članova Hrvatske obrtničke komore na 52. Međunarodnom obrtničkom i poduzetničkom sajmu u Celju 2019.; 10. – 15.09.2019.**

Poštovani,

Hrvatska obrtnička komora organizirati će i sufinancirati sa **50%** cijene standardno uređenog izložbenog prostora kolektivan nastup članova HOK-a na **52. Međunarodnom obrtničkom i poduzetničkom sajmu u Celju 2019.**, najvećem obrtničkom sajmu u široj regiji, koji će se održati od **10. – 15. rujna 2019. godine** na prostoru Celjskog sajma.

Međunarodni sajam u Celju je respektabilna sajamska izložba sa preko **1.500 izlagača** iz **34 države Svijeta**, sa velikom posjetom sajmu (**oko 122.000 posjetitelja** u 2018. godini iz **42 države Svijeta**) te je mjesto kvalitetne prezentacije proizvoda i usluga za obrtnike i poduzetnike koji žele u direktnom kontaktu sa potencijalnim kupcima provjeriti kvalitetu svojih proizvoda i usluga, s ciljem izvoza, te dolaska do novih poslovnih kontakata za buduće poslove.

**Izložbeni program sajma u Celju obuhvaća:** poslovne susrete, međunarodna predstavljanja, strojeve i opremu za drvo i metal, opremu od inox-a, elektrotehniku, preradu plastike, gume, obradu metala, strojogradnju, prehranu i ugostiteljstvo, izradu alata za obradu drva, plastike i metala, namještaj i unutarnje uređenje, završne radove u graditeljstvu, alate za uređenje doma i okolice, energetiku, građevinarstvo i unutarnje opremanje, opremu za prehrambenu industriju i ugostiteljstvo, turizam, mehanizaciju sela, građevinsku mehanizaciju, montažne kuće, proizvode široke potrošnje, IT opremu...

**U nastavku dopisa dostavljamo Vam osnovne informacije, a u privitku i prijavu te uvjete nastupa na sajmu.** **Molimo Vas da spomenute materijale pošaljete obrtnicima na Vašem području, posebice obrtnicima koji bi svoje obrte željeli prezentirati po prvi puta na ovome sajmu:**

***Naziv sajma/adresa: 52. Međunarodni sajam obrtništva i poduzetništva Celje 2019., Celjski sejem d.d., Dečkova cesta 1, 3000 Celje,*** [***www.ce-sejem.si***](http://www.ce-sejem.si)

***Termin održavanja:*** *10.* – *15. 09. 2019.*

***Radno vrijeme sajma:*** 09,00 – 19,00 sati

***Broj izlagača/posjetitelja u 2018:*** *1.521 izlagač (34 države učesnice)/122.000 posjetitelja,*

**Hrvatska obrtnička komora organizira nastup po sistemu „ključ u ruke“** –svaki izlagač u sklopu priprema svoje prezentacije na sajmu, uz izložbeni prostor uređen sukladno njegovoj prijavi i potrebama, dobiva i: dva natpisa na štandu, reprezentaciju na štandu, transport eksponata na relaciji Zagreb-Celje-Zagreb i postavu na štandu, najavu nastupa prema službama sajma Celje, sve potrebne informacije, tehničke podatke, upute, kompletnu logistiku potrebnu za kvalitetan sajamski nastup.

Cijena izlagačkog prostora, uz logistiku nastupa po principu**“ključ u ruke”, uz sufinanciranje HOK-a za članove HOK-a od 50% iznosi 78,00 EUR-a po m2 + PDV (25%), odnosno ukupno za platiti 97,50 EUR/m2 standardno uređenog izložbenog prostora.**

**Puna cijena izlaganja po principu „ključ u ruke” standardno uređenog izložbenog prostora, za poduzetnike koji nisu članovi HOK-a iznosi 156,00 EUR-a po m2 + PDV (25%), odnosno 195,00 EUR/m2 standardno uređenog izložbenog prostora.**

**Minimalna izlagačka površina iznosi 2 m2, osim u slučaju vertikalnog panoa na stijeni 1 m2**.

***Za prijavu nastupa na sajmu izlagač treba dostaviti***:

1. prijavu – u prijavi obavezno navesti potreban namještaj na štandu
2. podatke o robi i/ili promotivnim materijalima koji se šalje na sajam
3. izlagač na sajam treba poslati robu koja po vrsti, količini i vrijednosti odgovara robi koji je naveo u obrascu „Podaci o robi izlagača“.

**ROK PRIJAVE NASTUPA**: **10. 08. 2019. godine ili do popune izložbenog prostora**

***Dostava prijavnog materijala –* u** **Hrvatsku obrtničku komoru *–* adresa: Ilica 49/II, p.p. 166, 10002 Zagreb, putem telefaksa: 01/48 46 610 ili putem elektroničke pošte:** [**drazen.horvat@hok.hr**](mailto:drazen.horvat@hok.hr)

***Osiguranje robe/eksponata***: izlagačka roba za vrijeme sajma nije osigurana, a ako izlagač ima robu veće vrijednosti, tu robu može osigurati sam. Komora neće snositi troškove eventualno nastalih šteta ili nestanka robe, bilo za vrijeme transporta ili trajanja sajma.

***Otprema robe*:** izlagač će biti pravovremeno obaviješten o predaji robe u skladište izvođača štanda te je dužan pridržavati se dobivenih uputa.

**Napomena: skrećemo pozornost da izlagači ne mogu nastupiti u organizaciji i uz sufinanciranje Hrvatske obrtničke komore ako imaju dugovanja prema komorskom sustavu!**

Za dodatne informacije zainteresirani obrtnici i poduzetnici mogu se obratiti u Hrvatsku obrtničku komoru na broj telefona: **01/48 06 650, Dražen Horvat**; **telefaks: 01/48 46 610,** **elektronička pošta**: [**drazen.horvat@hok.hr**](mailto:drazen.horvat@hok.hr) .

S poštovanjem,

Glavna tajnica

Hrvatske obrtničke komore

Violeta Jelić, prof. v.r.

Prilog: Prijavni materijali za 52. Međunarodni obrtnički i poduzetnički sajam u Celju 2019.

**Uvjeti izlaganja obrtnika/poduzetnika na 52. Međunarodnom obrtničkom i poduzetničkom sajmu u Celju 2019,, 10. – 15. 09. 2019.**

**1. Prijava izlaganja**

* Sudjelovanje na sajmu u organizaciji HOK-e, izlagač prijavljuje pismenim putem ispunjavajući Prijavu - ugovor o zakupu izlagačkog prostora
* HOK će na temelju prispjelih prijava izvršiti raspodjelu zakupljenog prostora za svakog izlagača prema traženoj veličini izlagačke površine
* HOK po primitku prijave od izlagača istu može otkazati u slučaju ako je ukupno zakupljena površina popunjena
* HOK može otkazati nastup na sajmu, ukoliko se ne prijavi dovoljan broj izlagača ili ako prijavljena izlagačka površina bude manja od 50% ukupno planirane izlagačke površine
* Minimalna izlagačka površina koju izlagač može zakupiti je 2 m2, osim ako se radi o izložbenom panou na stijeni onda je minimalna površina 1 m2
* Izlagač prilikom određivanje potrebne izlagačke površine treba voditi računa o komunikacijskom prostoru, budući da treba osigurati pristup izlošku, kao i prostor za razgovore
* Izlagač prilikom popunjavanja prijave mora voditi računa o realnoj zakupljenoj površini izlaganja, tj. treba paziti da na izlaganje pošalje količinu robe koja realno zauzima prostor naznačen u prijavi

**2. Izlaganje**

* Izlagač je dužan pridržavati se termina predaje izložaka, kao i preuzimanja izložaka nakon sajmu
* Ukoliko želi, izlagač može robu osigurati na vlastiti trošak, budući Komora ne može snositi troškove oštećenja, krađe ili gubitka robe
* Izlagač odgovara za točnost podatka o eksponatima, a koje je dao za izradu zajedničke dokumentacije za otpremu robe na sajam i sa sajma (vrsta, vrijednost i količina)
* Izlagač je obavezan zapakirati robu na način da je zaštićena od oštećenja te na pakiranju mora biti naljepnica sa podacima o vlasniku robe i upozorenju o načinu rukovanja
* Izlagač je dužan robu predati za otpremu na sajma sa 2 popisa robe - jedan primjerak za izvođača, a drugi za sebe
* Izlagač je obvezan po završetku sajma preuzeti robu te konstatirati stanje
* Ukoliko izlagač nakon sajma ne preuzme robu prema uputama, izvođač niti Hrvatska obrtnička komora ne snose odgovornost niti troškove za eventualno nestalu robu

**3. Uvjeti plaćanja**

* Izlagač je dužan podmiriti ispostavljeni račun za izlaganje, prema stvarno korištenoj površini izlaganja na sajmu, u roku naznačenom na računu, u protivnom će mu se obračunavati zakonska kamata
* U slučaju da izlagač ima primjedbe u svezi izlaganja (veličina prostora, pozicija na štandu, faktura i slično), dužan je najkasnije u roku od 15 dana od primitka fakture za nastup, dostaviti pismenu reklamaciju. Naknadne reklamacije neće se uvažavati.

**4. Obrtnici/tvrtke s dugovanjima prema komorskom sustavu ne mogu prijaviti nastup dok ista ne podmire**